**FB Gulbene** (līdz 2011. gadam **FB Gulbene 2005**) ir Latvijas futbola klubs no Gulbenes, kurš piedalās 2. līgas Ziemeļaustrumu reģiona čempionātā.

Vēsture
-------

"FB Gulbene" tika dibināta 2005. gada 24. maijā kā "FB Gulbene 2005". 2007. gadā klubs sāka savu dalību 2. līgā, paliekot 4. vietā. 2008. gadā FB Gulbene-2005 spēlēja 1. līgā un sezonas beigās ierindojās 14. vietā. 2009. gada sezona atkal tika pavadīta 2. līgā, kas ir trešā stiprākā futbola līga Latvijā. Klubs ierindojās 4. vietā un tika paaugstināts uz 1. līgu. 2010. gadā par kluba prezidentu kļuva Romāns Lajuks un kluba ambīcijas kļuva lielākas. Uz klubu tika uzaicināti vairāki spēlētāji ar Virslīgas pieredzi un komanda tajā gadā uzvarēja 1. līgā, automātiski iekļūstot Virslīgā.

2011. gadā, vēl pirms sezonas sākuma, klubs mainīja savu nosaukumu uz pašreizējo "FB Gulbene". Šajos gados "FB Gulbene" aktīvi sadarbojās ar vairākām Japānas futbola akadēmijām, dodot japāņu spēlētājiem iespēju spēlēt Eiropā. 2011. gadā Virslīgas čempionātu klubs pabeidza 7. vietā.

2012. gada sezonā klubs palika pēdējā - 10. vietā un izkrita no Virslīgas. 2013. gada sezonā "FB Gulbene" izcīnīja 2. vietu 1. līgā un iespēju pārspēlēs cīnīties par vietu virslīgā ar Virslīgas 9. vietas ieguvēju FS METTA/Latvijas Universitāte. Vietu Virslīgā izcīnīt tomēr neizdevās, divu spēļu summā zaudējot ar 2:5 (0:1 un 2:4). 2014. gadā "FB Gulbene" uzvarēja 1. līgā un ieguva vietu Virslīgā.

2015. gada Virslīgas sezonu Gulbenes komanda sāka ar zaudējumiem visās pirmajās astoņās spēlēs. Pēc astotās kārtas, Latvijas Futbola federācijas disciplinārlietu komisija pieņēma lēmumu izslēgt "FB Gulbene" no Latvijas futbola Virslīgas par manipulāciju ar spēļu rezultātiem. Diskvalifikācija neattiecās uz komandas spēlētājiem un personālu, kas bija tiesīgi pāriet uz citām komandām.

2016. gadā "FB Gulbene" pieteicās 2. līgas čempionātam.

Iegūtās vietas Latvijas čempionātā
----------------------------------

Sasniegumi Latvijas kausa izcīņā
--------------------------------

* 2012/13 — ceturtdaļfināls
* 2010/11 — astotdaļfināls
* 2009/10 — 1. kārta
* 2008 — *nepiedalījās*
* 2007 — 1. kārta
* 2006 — 2. kārta (→ 3. kārta → 4. kārta → ceturtdaļfināls)
* 2005 — 2. kārta (→ 3. kārta → 4. kārta → ceturtdaļfināls)

Komandas sastāvs
----------------

*Atjaunots 2015. gada 21. martā.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Pozīcija | Spēlētājs |
| --- | --- | --- | --- |
|  | Valsts karogs: Latvija | V | Marks Bogdanovs |
|  | Valsts karogs: Latvija | V | Alberts Nikoļskis |
|  | Valsts karogs: Latvija | A | Igors Korabļovs |
|  | Valsts karogs: Latvija | A | Aleksandrs Ivanovs |
|  | Valsts karogs: Latvija | A | Vladislavs Pavļučenko |
|  | Valsts karogs: Latvija | A | Aleksandrs Solovjovs |
|  | Valsts karogs: Latvija | A | Dmitrijs Telešs |
|  | Valsts karogs: Latvija | P | Vladimirs Volkovs |
|  | Valsts karogs: Latvija | P | Aleksandrs Kļimovs |
|  | Valsts karogs: Latvija | P | Konstantīns Budilovs |
|  | Valsts karogs: Latvija | P | Jaroslavs Zoricovs |
|  | Valsts karogs: Latvija | U | Viktors Kurma |
|  | Valsts karogs: Latvija | U | Jānis Lapss |

 |  | 

| Nr. |  | Pozīcija | Spēlētājs |
| --- | --- | --- | --- |
|  | Valsts karogs: Rumānija | A | Alins Kristians Stoika |
|  | Valsts karogs: Senegāla | P | Joro Lamins |
|  | Valsts karogs: Spānija | P | Ouriničs Omars |
|  | Valsts karogs: Somija | U | Elmi Idile Muhameds |
|  | Valsts karogs: Ēģipte | U | Arafa Mustafa |
|  | Valsts karogs: Rumānija | V | Lorentiu Stefans Marins |
|  | Valsts karogs: Latvija | P | Sergejs Mišins |
|  | Valsts karogs: Latvija | A | Kirils Jeļkins |
|  | Valsts karogs: Latvija | A | Jevgēņijs Kazura |
|  | Valsts karogs: Latvija | P | Ņikita Pačko |
|  | Valsts karogs: Latvija | P | Ernests Pilats |
|  | Valsts karogs: Latvija | U | Ruslans Keirāns |

 |

Atsauces
--------

1. ↑  «FB Gulbene - Official site». Arhivēts no oriģināla, laiks: 2012. gada 8. jūlijā. Skatīts: 2012. gada 14. aprīlī.
2. ↑  LFF: 2012.gads
3. ↑  Agris Suveizda. «"Gulbene" izslēgta no Virslīgas; četriem spēlētājiem diskvalifikācijas». sportacentrs.com, 2015. gada 3. jūnijā. Skatīts: 2015-06-03.
4. ↑  «FB Gulbene». Latvijas Futbola federācija. Skatīts: 2015-03-11.